hbs_lat lv lv hbs_lat lv lv hbs_lat hu lv lv lv lv lv lv lv lv en lv hbs_lat lv lv lv lv lv lv lv lv lv lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv lv hbs_lat hu lv lv lv lv en lv hbs_lat
Kad veselīga ēšana noiet greizi
Ortoreksija ir pārliekas rūpes par veselīgu uzturu, kas negatīvi ietekmē cilvēka fizisko, sociālo un psiholoģisko veselibu. Ortoreksija var attīstīties jebkuram cilvēkam. Tā bieži sākas ar pozitīvu nodomu uzlabot veselību, bet pārvēršas par apsēstību, kas iekļauj drastiski stingrus ēšanas noteikumus un pārņem visu cilvēka dzīvi.
Slimnieks dala ēdienu labajā un sliktajā
Obsesīvi - kompulsīva uzvedība, piemēram, stingra ēdienreižu plānošana vai noteikumu izveide attiecībā uz sastāvdaļām, kuras varat ēst vai to, kā ēdiens ir jāpagatavo
Konkrētu pārtikas produktu vai veselu pārtikas grupu izslēgšana no uztura bez medicīniska iemesla
Izvairīšanās no sociālajām situācijām, kurās tiek pasniegts citu gatavots ēdiens
Cilvēks ņem līdzi savu pārtiku uz pasākumiem, jo uzskata, ka citu cilvēku sagatavotais ēdiens neatbildīs “veselīguma” standartiem
Trauksmes, vainas vai netīrības sajūta, ja cilvēks ir novirzījies no saviem stingrajiem ēšanas noteikumiem
Citu tiesāšana par to, ka viņi ēd to, ko saslimušais uzskata par neveselīgu
Riebums aizliegto pārtikas produktu tuvumā
Slimnieks nespēj mainīt diētu, pat ja apzinās, ka vajadzētu palielināt kaloriju daudzumu vai būt elastīgākam ēdienu izvēlē
Cilvēks noliedz, ka viņam ir problēmas ar uzturu
Kā ortoreksija ietekmē ķermeni?
Cilvēki, kas slimo ar ortoreksiju mēdz tik ļoti ierobežot sevi pārtikas izvēlē, ka viņiem rodas izteikts uztura trūkums. Piemēram, ja pilnībā izvairās no piena produktu lietošanas, var nepietiekamā daudzumā uzņemt kalciju.
Šie ierobežojumi laika gaitā bieži vien saasinās, kā rezultātā tiek zaudēts svars, lai gan vēlmes zaudēt svaru var nebūt vai to var aizsegt pārliecība, ka tas, ko cilvēks dara, ir vislabākais viņa  veselībai. Ortoreksija pat var kļūt par anoreksiju, kas slēpjas aiz veselīgas ēšanas fasādes.
Ja ievērojami zūd svars, vielmaiņa sāk palēnināties, lai taupītu enerģiju, un muskuļi, ieskaitot  sirds muskuli, vājinās. Tas ir ļoti bīstami, īpaši sportistiem.
Pazīmes un jautājumi, kam jāpievērš uzmanību
Obsesīva koncentrēšanās uz veselīgu uzturu
Pārspīlēts emocionāls stress, ēdot pārtiku, kas tiek uzskatīta par neveselīgu
Stingri izveidoti uztura noteikumi.
Uztura ierobežojumi, kas laika gaitā saasinās
Ja jūs liekas, ka jums vai kādam, ko pazīstat, var būt ortoreksija, vispirms uzdodiet sev šādus jautājumus. Ja uz kādu no tiem atbildat apstiprinoši, meklējiet palīdzību pie ārsta.
Vai jums ir izteikts satraukums, ja pārkāpjat savus ēšanas noteikumus?
Vai jūsu ēšanas veids negatīvi ietekmē jūsu veselību?
Vai esat trauksmaināks nekā parasti?
Vai jūsu ēšanas veids ietekmē jūsu attiecības ar citiem cilvēkiem?
Atveseļošanās no jebkādiem ēšanas traucējumiem ir sarežģīta, un recidīvi nav nekas neparasts. Divi no svarīgākajiem ārstēšanas elementiem ir pieņemt un atpazīt to, kas izraisa šos traucējumus. Ārstēšanas mērķis ir palīdzēt jums atrast līdzsvaru, ēdiens cilvēkam ir nepieciešams, lai dzīvotu nevis kontrolētu jūsu dzīvi.
Ja jums vai kādam, ko jūs pazīstat, nepieciešama palīdzība saistībā ar ēšanas traucējumiem, nekavējoties meklējiet profesionālu ārsta palīdzību!
Copyright  ©  anoreksija.lv 2022